การเผาป่า เป็นสาเหตุสำคัญ ที่ทำให้เกิดก๊าซที่เป็นสาเหตุของปรากฏการณ์เรือนกระจก
การเผาไหม้เชื้อเพลิงจากฟอสซิล คือสาเหตุสำคัญของภาวะโลกร้อนที่เกิดจากน้ำมือมนุษย์ แต่ในอีกด้านหนึ่งการทำลายป่าด้วยวิธีเผาป่า ก็เป็นสาเหต
บรรดานักรณรงค์ด้านสิ่งแวดล้อมชี้ว่าเพื่อช่วยลดปัญหาภาวะโลกร้อนนั้น ประชาคมโลกควรช่วยเหลือประเทศต่างๆ เช่นอินโดนีเซีย บราซิล และคองโก ปกป้องป่าไม้เขตร้อน การเผาป่าเพื่อสร้างที่ดินทำกินนั้น มีมานานแล้วในอินโดนีเซียและประเทศอื่นๆในเอเชียตะวันออกเฉียงใต้ เพราะเชื่อกันว่าเป็นวิธีที่ง่ายที่สุด และประหยัดที่สุดในการหักล้างถางพงและไม่เพียงแต่เกษตรกรรายเล็กๆเท่านั้น แต่ปัจจุบันบริษัทการเกษตรขนาดใหญ่ต่างใช้วิธีถาง และเผาป่าเพื่อนำที่ดินมาปลูกพืชผลการเกษตรที่ให้ราคาดีอย่างเช่น ปาล์มน้ำมัน ซึ่งการทำลายป่าในลักษณะนี้ ส่งผลกระทบใหญ่หลวง และคุกคามวิถีชีวิตของหลายชุมชนในอินโดนีเซียและยังเป็นอันตรายต่อประเทศเพื่อนบ้านด้วย เนื่องจากควันไฟ ที่เกิดจากการเผาป่าในอินโดนีเซียหรือมาเลเซียได้ลอยไปไกลถึงสิงคโปร์และประเทศอื่นๆ ในแถบเอเชียตะวันออกเฉียงใต้ นอกจากนี้การที่พื้นที่ป่าไม้ลดลง ยังส่งผลให้ไม่มีต้นไม้คอยดูดซับก๊าซ ที่เป็นสาเหตุของปรากฎการณ์เรือนกระจกเช่น ก๊าซคาร์บอนไดออกไซด์ และนั่นคือตัวการสำคัญ ที่ทำให้เกิดปัญหาภาวะโลกร้อนรายงานระบุว่า ปัจจุบันอินโดนีเซียคือประเทศที่ปล่อยก๊าซ ที่เป็นสาเหตุของปรากฎการณ์เรือนกระจกมากที่สุดเป็นอันดับ3 ของโลก รองจากสหรัฐ และจีน บนเกาะสุมาตราปัญหาดังกล่าวยิ่งรุนแรงขึ้น เนื่องจากผืนดินในป่าบนเกาะสุมาตรานั้นปกคลุมด้วยถ่านหินเลนซึ่งเกิดจากซากต้นไม้ที่ทับถมกันถ่านหินเลนบนหน้าดินนั้นคือที่กักเก็บก๊าซคาร์บอนไดออกไซด์ปริมาณมหาศาล ดังนั้น การถางป่าหรือเผาป่าจึงเป็นการทำลายถ่านหินเลนและทำให้ก๊าซคาร์บอนไดออกไซด์เหล่านั้น ถูกปล่อยออกมายังชั้นบรรยากาศ ขณะนี้อาสาสมัครขององค์กรเพื่อสิ่งแวดล้อมGreenpeaceกำลังเร่งสร้างเขื่อนบนเกาะสุมาตราเพื่อปกป้องพื้นที่ป่าไม้ ที่มีถ่านหินเลนปกคลุมหน้าดินเขื่อนดังกล่าวใช้ป้องกันไฟป่าไม่ให้ลุกลามเข้าไปในเขตป่าไม้ที่ว่านั้นนอกจากนี้ทางกลุ่ม Greenpeaceยังรณรงค์ให้การศึกษากับประชาชนอินโดนีเซียด้วย คุณบัสตาร์ มีททาร์ ผู้นำกลุ่ม Greenpeace ในอินโดนีเซีย กล่าวว่ากิจกรรมนี้คือส่วนหนึ่งของโครงการรณรงค์ทั่วโลก เพื่อให้ประเทศที่ร่ำรวยจัดหาเงินให้แก่ประเทศกำลังพัฒนาเพื่อใช้หยุดยั้งการทำลายป่า คุณมีททาร์บอกว่าต้องใช้เงินทุนอย่างน้อย 30,000ล้านยูโร เพื่อช่วยประเทศต่างๆรวมทั้งอินโดนีเซีย ปกป้องป่าไม้ไม่ให้ถูกทำลาย และแก้ไขปัญหาภาวะโลกร้อนคาดว่าเรื่องนี้จะเป็นประเด็นสำคัญในการประชุมเรื่องสภาพภูมิอากาศโลก ที่กรุงโคเปนเฮเก้นในวันที่7 ธันวาคมนี้ และคุณมีททาร์แห่งกลุ่ม Greenpeaceยังบอกด้วยว่า หากไม่มีการช่วยเหลือจากนานาประเทศแล้ว การแก้ไขปัญหาการทำลายป่าไม้ในอินโดนีเซีย ก็ดูจะเป็นไปไม่ได้เลย